Psalm 131 = Jesus is my Vrede-

God gee genade aan die nederige (The Humble)
In hierdie gebed bring Dawid asteware sy lewe voor die Here. Sy hart, sy oë en sy wandel. Wanneer hierdie 3 aspekte in ons lewe God gerig is, dan is vers 2 die uitvloeisel daarvan . Dan kan jy ook net werklik vandag sê “Jesus is my vrede”
PS 3:34b lees “ aan die ootmoediges gee Hy genade.”
Wat sê Ps 16:15, oor wat is die anderkant van hierdie stelling?_______________________
Kyk wat sê Jak 4:6b ___________________________________________________
En dan Jak 4:6c _____________________________________________________________
In vers 1 lees ons hoe Dawid praat oor God se weë, Sy Grootheid en hoe wonderbaar Hy is. Ons wil baie keer “dink” vir God. Maar ons kan nie. Sy gedagtes is ver bo wat ons kan bid of dink of verwag. (Dit is ‘n Bybelstudie op sy eie wat julle kan doen. Ps 139: 17,18, Jes 55:8, 9, Jer 29:11, Spr 3:5.)
Ons ken nie grootheid en wese van God se gedagtes nie. Ons kan wel deur God se Woord beter bekend raak daarmee, maar om God in ‘n boksie te plaas en te sê “dit is wie God is”, gaan ons die plek van God wil inneem en aanspraak maak, en uitsprake maak wat nie Bybels is nie.
Ons weet Sy wil is volmaak  en daarom kan ons net kom soos in Ps 45:12 neerval en Hom aanbid. “EN as die Koning u skoonheid begeer, want Hy is u Heer – Buig u dan voor Hom neer!!”
Lees Rom 11:33-36 en skryf dit in u eie tyd, biddend hier neer._______________________________________________________________________________________________________________________________________________________________________________________________________________________________________________________________________________________________________________________________
In Vers 2 sien ons Dawid beskryf sy gemoed, sy sieletoestand soos die van ‘n gespeende kind. Kan jy jouself daardie vrede indink?
Ek Onthou toe Calvyn klein was, so om en by tussen 2 en 4 jaar oud. Hoe baie afhanklik hy nog van my was. Hy kon al op sy eie met sy speelgoedjies speel, in die huis of in die tuin MAAR, ek moes altyd net naby wees. Altyd in die omgewing, as hy opkyk wou hy my naby hom sien………
**Dit is vir ons nodig as vroue wat die Here liefhet, om in hierdie mallemeule van ‘n lewe soms net te STOP. Ons siele tot bedaring bring en ons fokus weer op die hand van ons Meester te laat rus. Om as ons opkyk, te weet Hy is by my….Hy is die Beminde van my siel.
Dit is ‘n daadwerklike aksie om te weet:
God is altyd by my		Deut 6:6
Hy is my vrede			Joh 14:27
Hy is my Redder			Titus 2:14
Hy is my Beminde			Hooglied 2:16, 6:3
Sy oog is op my			Spr 15:3
Elke haar op my hoof is getel	Luks 12:7
Hy luister na my….		Klaagl 3:56,57,58
Hy tree vir my in			Heb 5
Sy Gees is my Trooster		Joh 14:16
As ek swak is, is Hy sterk	2 Kor 12:10
Hy rig my weë			Spr 16:9
Daarom sal ek hom loof		Ps 136:1

Vers 3 van ons voorgelese is ‘n uitroep en aanmoediging vir ons.
“Wag op die HERE!!”
Ps 73:28
“Maar wat my aangaan, dit is vir my goed 
om naby God te wees; in die Here
HERE het my toevlug gestel, 
om al U werke te vertel”

